**Születési családi név korrekciója**

**Ügyleírás**

Az a személy, akinek a saját vagy felmenője születési anyakönyvi bejegyezése tartalmazza a betűjeles névalakot, kérheti a megkülönböztető betűjel viselését.

**Illetékesség**

A családi név korrekciójára irányuló eljárás lefolytatására bármely anyakönyvvezető illetékes.

A kérelmező személyesen, lakóhelyétől függetlenül, bármely települési önkormányzat anyakönyvvezetője előtt nyújthat be kérelmet.

Külföldön élő magyar állampolgár bármely hivatásos konzuli tisztviselőnél terjesztheti be kérelmet.

**Szükséges okiratok**

A kérelemhez mellékelni kell a kérelmező saját, vagy a felmenője betűjeles névalakot tartalmazó születési anyakönyvi kivonatát, valamint azon személyek anyakönyvi kivonatát, akiknek az anyakönyvi bejegyzését érinti a korrekciós eljárás (házassági anyakönyvi kivonat; kiskorú gyermek születési anyakönyvi kivonata).

Személyazonosításra, magyar állampolgárság igazolására alkalmas okmányok: személyazonosító igazolvány, vezetői engedély vagy útlevél, és lakcímet és személyi azonosítót igazoló hatósági igazolvány.

## Ügyintézés határideje és díja

21 nap

Kérelem illetéke 3.000 Ft, melyet illetékbélyeg formájában kell leróni.

## Az alkalmazott jogszabályok

2010. évi I. törvény az anyakönyvi eljárásról

32/2014. (V. 19.) KIM rendelet az anyakönyvezési feladatok ellátásának részletes szabályairól

1990. évi XCIII tv. az illetékekről

2004. évi CXL. törvény a közigazgatási hatósági eljárás és szolgáltatás általános szabályairól

## Egyéb fontos tudnivalók

Amennyiben a korrekciós eljárást olyan személy kéri, akinek nagykorú gyermeke van, a szülő névkorrekciója a nagykorú gyermek kifejezett kérelmére kerül átvezetésre a születési anyakönyvi bejegyzésében.

A megváltozott adatokat tartalmazó anyakönyvi kivonat kiállítása kérelmezhető bármely települési önkormányzat anyakönyvvezetőjénél személyesen vagy postai úton.

Anyakönyvi kivonat kiállítása illetékmentes.

A hatáskörrel rendelkező szerv megnevezése az adott ügy tekintetében:

Becsehely Község Jegyzője

Az eljáró szerv illetékességi területe az adott ügy tekintetében:

Becsehely község illetékességi területe

Ügyfélfogadás:

Hétfő – Csütörtök 8,00 – 16,30 óra

Péntek 8,00 – 12,00 óra